અમદાવાદ: આજે વૈશ્વિક શેરબજાર રેડ ઝોનમાં ખૂલ્યાં છે તેમ છતાં સ્થાનિક મોરચે જીએસટી બિલ સંદર્ભે મહત્ત્વની કેટલીક અડચણો દૂર થતાં હવે બિલ પસાર થઇ જશે તેવા સંકેતોએ શેરબજાર ઊંચા ગેપથી ખૂલ્યું છે. આજે શરૂઆતે બીએસઇ સેન્સેક્સ ૧૦૪.૯૫ પોઇન્ટના સુધારે ૨૮,૧૨૯.૨૮, જ્યારે એનએસઇ નિફ્ટી ૨૬ પોઇન્ટના સુધારે ૮,૬૪૧.૮૦ પોઇન્ટના સુધારે ટ્રેડિંગમાં જોવાઇ છે. ખાસ કરી બેન્કિંગ શેરમાં લાલચોળ તેજી જોવા મળી છે. બેન્ક નિફ્ટીમાં ૭૨ પોઇન્ટનો સુધારો નોંધાઇ ૧૯ હજારની ઉપર ૧૯,૦૯૪ પોઇન્ટની સપાટીએ ટ્રેડિંગમાં જોવા મળી છે, જોકે આઇટી અને મેટલ સેક્ટર પ્રેશરમાં જોવા મળ્યાં છે.